སྤྱིར་བཏང་འཛམ་གླིང་ཡོངས་སུ་རྫོགས་པ་དུས་རབས་ནས་ལོ་རྒྱུས་དང་ལོ་རབས་ནས་ང་ཚོ་མིའི་ཚེ་ཚད་ཐ་ན་སྐར་ཆ་རེ་རེ་བཞིན་དུ་འགྱུར་ལྡོག་དང་འཕོ་འགྱུར་འགྲོ་བཞིན་པ་རེད།འགའ་རེ་སྔར་ཡོད་པ་མེད་པར་འགྱུར་ཟིན་པ་དང་འགའ་རེ་སྔར་མེད་པ་གསར་དུ་འཐོན་བཞིན་པ་རེད།ལྷག་པར་དུ་བོད་ཆོས་ལྡན་གྱི་ཞིང་ཁམས་སུ་ཕྱི་ལོ།༡༩༥༩ལོར་སྣོད་བཅུད་གཉིས་ཐད་དར་རྒུད་ཧ་ཅང་ཆེན་པོ་ཕྱིན་ཡོད་པ་རེད།ཉམས་རྒུད་ཆེན་པོའི་ནང་ནས་བོད་སྨར་ཁམས་ཁ་དམར་དགོན་པའི་བླ་མ་འཇམ་དབྱངས་ཆོས་འཕེལ་ཁོང་གིས་བསྟན་པ་དང་འགྲོ་བའི་དོན་དུ་ལྷག་པར་བརྩེ་བའི་དབང་གིས་བོད་དབུས་གཙང་དུ་ས་སྐྱ་ངོར་ཨེ་ཝཾ་ཆོས་སྡེའི་ཡན་ལག་ཉག་རེ་ཁང་ཚན་གྱི་ཕྱི་འཛུགས་བསྐྲུན་དང་ནང་སློབ་གཉེར་གྱི་ཆེད་དུ་སྐུ་ལས་ཧ་ཅང་ཆེན་པོ་མཛད་ཡོད་པ་དེ་ད་ཆ་སློབ་གཉེར་བ་གཏན་མེད་དུ་ཕྱིན་པ་ཙམ་དུ་མ་ཟད་ཁང་ཚན་ཡང་ས་ཤུལ་ཙམ་ལས་མེད་པ་འགྱུར་ཟིན་པ་རེད།བྱས་ཙང་སྤྱིར་སངས་རྒྱས་ཀྱི་བསྟན་པ་དང་བྱེ་བྲག་འགྲོ་བའི་བདེ་སྐྱིད་ཀུན་གྱི་རྩ་བ་དགེ་འདུན་གྱི་བསྟན་པར་རགས་ལས་པ་ཀུན་གྱིས་མཁྱེན་གསལ་ལྟར་རེ།ཡིན་ནའང་དགེ་འདུན་གྱི་བསྟན་པ་འཕེལ་བ་ལ་དགེ་འདུན་འདུས་པ་ཚོགས་སའི་བསྟི་གནས་ཞིག་ངེས་པར་དགོས་པ་མཐོང་ནས་སྔར་ཡོད་པ་བླ་མ་འཇམ་དབྱངས་ཆོས་འཕེལ་གྱི་བཞུགས་གནས་ཉག་རེ་ཁང་ཚན་དེ་ཉིད་བསྐྱར་དུ་སླར་གསོ་ཡོང་ཆེད་ང་ཚོ་དགེ་འདུན་པའི་ངོས་གནས་ལོ་ངོ་མང་པོའི་གོང་ནས་རེ་བ་ཆེན་པོ་ཡོད།ད་ཆ་མགྱོགས་མྱུར་མ་བཞེང་ཚེ་གཞུང་ནས་ས་ཆ་བརྩིས་མེད་གཏོང་རྒྱུ་ཡིན་པའི་བརྡ་ཁྱབ་སྤེལ་སོང་།ཡིན་ནའང་མགྱོགས་མྱུར་བཞེང་པ་ལ་ཐོག་མཐའ་བར་གསུམ་ལ་དཀའ་ངལ་འཕྲད་བཞིན་པ་ནི་དཔལ་འབྱོར་གྱི་མཐུན་འགྱུར་མ་ལྡང་པ་དེ་རེད་འདུག་བྱས་ཙང་ང་རང་ལ་ཆ་མཚོན་ན་སྤྱིར་བཏང་དགོན་པ་དེའི་བླ་མའི་འགན་ཡོད་མཁན་ཞིག་རེད་ཡིན་ནའང་ད་ཆ་ལོ་ན་ཆུང་བའི་རྐྱེན་གྱིས་དེ་ཙམ་བྱུང་མ་སོང་བས་དད་ལྡན་སྐྱེ་བོ་ཕོ་མོ་ཚང་མས་བསྟན་པ་དང་འགྲོ་བའི་དོན་དུ་ལྷག་པར་གཟིགས་ནས་མཐུན་འགྱུར་རོགས་རམ་གང་ཐུབ་ཡོང་བའི་རེ་བ་བཅས།བོད་རྒྱལ་ལོ།༢༡༤༢ལོ་དང་ཕྱི་ལོ།༢༠༡༥ལོར།ཁམས་གནས་སྒོ་དགོན་པའི་བླ་མ་ཏིང་འཛིན་བཟང་པོའི་ཡང་སྲིད་སྤྲུལ་སྐུ་བཤད་སྒྲུབ་བསྟན་པའི་རྒྱལ་མཚན་དང་ཁ་དམར་དགོན་པའི་བླ་མ་འཇམ་དབྱངས་ཆོས་འཕེལ་གྱི་ཡང་སྲིད་སྤྲུལ་སྐུ་ངག་དབང་བཤད་སྒྲུབ་ཆོས་ཀྱི་རྒྱལ་མཚན་གཉིས་ནས།